als_Latn bos_Latn tur_Latn
142 milione leke te reja eshte shuma e papaguar per energjine elektrike, nga familjet e strehuara ne ish-konvikteve te Institutit Bujqesor Kamze, tashme Universiteti Bujqesor.
Kjo ishte arsyeja pse OSHEE beri nderprerjen e energjise elektrike per 537 familje qe jetojne ne ish-konviktet, duke respektuar ne kete menyre marreveshjen mes Universitetit Bujqesor dhe saj.
Sipas nje njoftimi per mediat, OSHEE sqaron se familjet nuk i kane paguar asnjehere faturat e energjise se konsumuar tek Universiteti Bujqesor, pavaresisht paralajmerimeve.
Deklarata e plote e OSHEE-se
Operatori i Shperndarjes se Energjise Elektrike (OSHEE) sqaron opinionin publik ne lidhje me problematiken e shfaqur me banoret qe jetojne ne mjediset e ish-konvikteve te Institutit Bujqesor Kamze.
Ne keto ambiente jetojne 537 familje, te ndara ne 8 godina qe jane furnizuar dhe vazhdojne te furnizohen me energji elektrike nga Instituti Bujqesor Kamze, sot Universiteti Bujqesor. Ky furnizim eshte bazuar ne marreveshjen me kete institucion per shlyerjen e detyrimit ndaj OSHEE-se.
Deri me 31 dhjetor 2013, me vendim te Keshillit te Ministrave nr.198, date 3 prill 2014, ketyre banoreve iu eshte bere nje shuarje e detyrimit per faturat e energjise elektrike ne vleren 622 milione leke te reja.
Me 30 dhjetor te vitit 2014, me ndermjetesimin dhe te prefektit te Tiranes u arrit nje marreveshje me familjet qe te instaloheshin panele matje te konsumit te energjise elektrike per secilen godine, ne menyre qe pagesa per energjine te behej ne baze te konsumit dhe jo afrofe, si deri atehere.
Edhe pas instalimit te sistemit te matjes dhe stabilizimit te furnizimit me energji elektrike nga ana e kompanise, familjet nuk i kane paguar asnjehere faturat e energjise se konsumuar tek Universiteti Bujqesor, i cili ka ne administrim ish-konviktet dhe si rrjedhoje ky institucion nuk ka derdhur detyrimet ndaj OSHEE-se per keto familje.
Ne total detyrimi qe 537 familje i kane Operatorit te Shperndarjes se Energjise Elektrike nga 1 janari 2014 e ne vazhdim eshte 142 milione leke te reja.
Ne keto kushte, Operatori i Shperndarjes se Energjise Elektrike, eshte i detyruar ne respektim te ligjit te beje nderprerjen e energjise elektrike deri ne shlyerjen e detyrimeve per energjine e konsumuar.
I bejme thirrje banoreve te respektojne marreveshjen me Universitetin Bujqesor dhe me OSHEE duke paguar detyrimet e tyre.
Ftojme te gjithe abonentet e tjere debitore qe kane detyrime te prapambetura ndaj OSHEE-se, te behen pjese e skemes lehtesuese te ofruar nga kompania duke i rikujtuar se afati i fundit eshte data 28 shkurt.
Burimi:Shekulli online
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn